1. Ego Galterius, Dei gratia Eduensis episcopus, notum facimus presentibus et futuris quod 2. dominus Johannes de Cadenacho, divino conpunctus timore, pro anima sua et suorum, 3. dedit in helemosinam monachis Buxerie totam terram Herlei cum pratis et nemoribus, 4. furnum quoque de Castro Novo cum lignis ad furnum ipsum calefaciendum ; 5. videns autem dominus Johannes de Castro Novo, filius domini Johannis de Cadena- 6. cho, quod ipsa elemosina parvi commodi erat prefatis monachis, de assen- 7. su conventus Buxerie et abbatis qui erat tunc temporis domini scilicet Guidonis de 8. Duabus Piris, assignavit eisdem monachis, pro elemosina jamdicta, 9. novem sestaria bladi in decima de Lasseio et per longua tempora habuerunt 10. illa. Postea prenominatus Johannes, laudantibus filiis suis domino Willelmo 11. et domino Johanne, dedit in elemosinam, pro anima sua, predictis monachis tria sestaria bla- 12. di; et ita debent monachi Buxerie annuatim capere, in decima de Lasseio, 13. unum modium bladi ad mensuram Arneti, medietatem avene et medietatem fru- 14. menti. Concessit etiam pasturas quas antea pater suus moriens dederat in 15. helemosina antedictis monachis per totum finagium Castri Novi. Et sciendum 16. quod inframemoratum finagium est villa de la Ripe et villa nova de 17. Nemore. Quod si animalia vel peccora ipsorum fratrum dampnum ibidem fecerunt, 18. dampnum tantummodo sine alia emenda restituetur. Ne vero elemosina ista 19. a posteris perturbetur, ad peticionem dicti Johannis, presentem cartam sigilli 20. nostri munimine duximus roborandam. Actum est hoc anno gratie millesimo 21. ducentesimo septimo decimo.